Lav et referat af nedenstående tekst:

Tekst:
Det var lidt af en bombe, der torsdag morgen sprang, da det blev meldt ud , at Danish Crown, der har ligget i Sæby i mere end 100 år, lukker. Marianne Kristensen har arbejdet i slagterikoncernen i 28 år, og hun var dybt berørt over situationen, da TV2 Nords reporter spurgte hende, hvordan hun reagerede på nyheden torsdag formiddag. - Tjaaae, det ved jeg ikke. Det kommer nok, når jeg skal hjem at snakke med nogle andre. Nu skal du ikke få mig til at græde. Det vil jeg ikke gøre på tv, sagde hun. Det lykkedes hende alligevel at sætte lidt flere ord på den triste nyhed. - Det er en sorgens dag for os alle sammen, nu hvor vores arbejdsplads bliver nedlagt. Vi havde håbet, at vi kunne blive ved med at holde det kørende heroppe, udtaler hun. Allan Jørgensen, der er slagterimedarbejder på syvende år, ærgrer sig også over, at virksomheden må dreje nøglen om i Sæby. - Det er lidt træls, så skal man ud at finde på noget andet. Vi har et godt sammenhold her. Uvis fremtid Hele 800 medarbejdere skal nu finde et nyt job. Danish Crown har dog meddelt, at de skal have ansat op mod 450 personer på slagterierne i Horsens, Ringsted og Blans ved Sønderborg indenfor det næste halve år. Om Marianne Kristensen bliver en af dem, der forbliver i koncernen, ved hun endnu ikke. - Det kan jeg jo blive nødt til. Jeg er 61 år, så jeg har stadigvæk nogle år tilbage på arbejdsmarkedet, og jeg er alene, så jeg har heller ikke nogen mand, der kommer hjem med en indtægt, siger hun. Selv priser hun sig lykkelig for, at hun ikke skylder en helt masse penge væk. Trods det skal dagens nyhed alligevel lige fordøjes derhjemme. - Jeg skal have snakket det igennem med min søn og svigerdatter. Min søn har også arbejdet der, siger Marianne Kristensen. Medarbejdere i tårer Danish Crown har meddelt, at de håber, at flere af de ansatte vil søge over på de øvrige slagterier. Koncernen skriver videre, at de er villige til at hjælpe medarbejderne på vej med omkostningerne til transport i en periode eller give dem et tilskud til flytning. Allan Jørgensen fortæller, at han har set flere medarbejdere i tårer. Han er imidlertid ikke selv så nervøs for fremtiden. - Man kan vel altid finde noget andet. Det er bare ikke sikkert, at det er det, man gider. Ellers må jeg i gang med at uddanne mig. Koncernen er verdens største svinekødseksportør og Europas største producent af svinekød (Danish Crown Pork). Danish Crown-koncernen er desuden Europas største kødforædlingsvirksomhed, og Danish Crown Beef er en betydelig spiller på det europæiske oksekødsmarked. Koncernen har produktion i Danmark, Kina og i en række europæiske lande og har desuden markedsadgang til mere end 130 lande verden over.

Referat:
TV2 Nords reporter talte med flere af de berørte medarbejdere, der torsdag formiddag forlod slagteriet i protest mod lukningen.